สวัสดีค่ะ ตอนนี้อายุ21 มีอาการที่อยากปรึกษา เพราะเริ่มรุนแรงขึ้นทุกวัน ปกติเป็นคนร่าเริง แต่มาช่วงหลังๆ เริ่มมีอาการเครียด จิตตก รู้สึกทุกอย่างรอบตัวมันเงียบ เคว้งคว้าง โดดเดี่ยว รู้สึกไมสำคัญ หดหู่ เบื่ออาหาร นอนไม่หลับ บางวันไม่ได้นอนเลยค่ะ บางทีรุนแรงถึงกลับควบคุมตัวเองไม่ได้ ทำลายข้าวของ ถึงกลับขั้นคิดฆ่าตัวตาย เคยผูกคอตัวเองและใช้มีดแทงตามร่างกาย กินยาเกินขนาด และเคยคิดจะกินยาสระผม อาการเหล่านี้เริ่มหนักขึ้นทุกวัน รู้สึกไม่ปลอดภัย แม้จะมีคนอยู่ด้วย ช่วยแนะนำทีค่ะ อยากหายจากอาการเหล่านี้ค่ะ
สวัสดีค่ะ จากอาการดังกล่าวมานั้น อาจเข้าข่ายภาวะซึมเศร้า โรคซึมเศร้า หรือภาวะความผิดปกติในการควบคุมอารมณ์และความรู้สึกภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ดังที่เล่ามา ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานแต่หากเป็นภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าควรไปพบจิตแพทย์เพื่อประเมินสภาพจิต และรับการรักษาที่เหมาะสมด้วยการใช้ยาหรือการทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป